Source: https://eur-lex.europa.eu/legal-content/RO/TXT/?uri=uriserv:OJ.L_.2019.023.01.0001.01.RON&toc=OJ:L:2019:023:FULL
Timestamp: 2019-08-25 20:33:09+00:00

Document:
Notificare privind aplicarea cu titlu provizoriu a Acordului de parteneriat strategic dintre Uniunea Europeană și statele sale membre, pe de o parte, și Japonia, pe de altă parte
Notificare privind aplicarea cu titlu provizoriu a Acordului de parteneriat strategic dintre Uniunea Europeană și statele sale membre, pe de o parte, și Japonia, pe de altă parte (1)
La 21 decembrie 2018, Uniunea Europeană și Japonia și-au notificat reciproc încheierea procedurilor necesare pentru aplicarea cu titlu provizoriu a Acordului de parteneriat strategic dintre Uniunea Europeană și statele sale membre, pe de o parte, și Japonia, pe de altă parte. În consecință, în conformitate cu articolul 47 alineatul (2) din acord, Japonia și Uniunea pot aplica cu titlu provizoriu, de la 1 februarie 2019, dispozițiile acordului stabilite de comun acord.
În temeiul articolului 4 din Decizia (UE) 2018/1197 a Consiliului 26 iunie 2018 privind semnarea, în numele Uniunii Europene și aplicarea cu titlu provizoriu a Acordului de parteneriat strategic, următoarele părți din acord se aplică cu titlu provizoriu între Uniune și Japonia:
articolele 11, 12, 14, 16, 18, 20, 25, 28, 40 și 41;
articolele 13, 15 [cu excepția alineatului (2) litera (b)], 17, 21, 22, 23, 24, 26, 27, 29, 30, 31 și 37, articolul 38 alineatul (1) și articolul 39, în măsura în care acestea se referă la aspecte în privința cărora Uniunea și-a exercitat deja competența pe plan intern;
articolele 1, 2, 3, 4, articolul 5 alineatul (1), în măsura în care acestea se referă la aspecte care țin de competența Uniunii de a defini și a pune în aplicare o politică externă și de securitate comună;
articolul 42 [cu excepția alineatului (2) litera (c)], articolele 43-47, articolul 48 alineatul (3) și articolele 49, 50 și 51, în măsura în care aceste dispoziții se limitează la obiectivul de a asigura aplicarea cu titlu provizoriu a acordului.
(1) JO L 216, 24.8.2018, p. 4.

References: articolul 47
 articolul 38
 articolul 39
 articolul 5

articolul 42
 articolul 48